CELEX: 62005TA0221
Language: et
Date: 2008-07-08 00:00:00
Title: Kohtuasi T-221/05: Esimese Astme Kohtu 8. juuli 2008 . aasta otsus — Huvis versus nõukogu (Dumping — Koreast pärit polüesterstaapelkiu import — Määrus, millega lõpetatakse vahepealne läbivaatamine — Esialgsel uurimisel kasutatud meetodist erineva meetodi kasutamine — Asjaolude muutmise vajadus — Kohanduste taotlus seoses krediidikuludega — Maksetähtaeg — Tõendamiskoormis — Hea halduse põhimõte — Määruse (EÜ) nr 384/96 artikli 2 lõike 10 punktid b) ja g) ning artikli 11 lõige 9)

15.8.2008   
            
            
               ET
            
            
               Euroopa Liidu Teataja
            
            
               C 209/44
            
         Esimese Astme Kohtu 8. juuli 2008. aasta otsus — Huvis versus nõukogu
   (Kohtuasi T-221/05) (1)
   
   (Dumping - Koreast pärit polüesterstaapelkiu import - Määrus, millega lõpetatakse vahepealne läbivaatamine - Esialgsel uurimisel kasutatud meetodist erineva meetodi kasutamine - Asjaolude muutmise vajadus - Kohanduste taotlus seoses krediidikuludega - Maksetähtaeg - Tõendamiskoormis - Hea halduse põhimõte - Määruse (EÜ) nr 384/96 artikli 2 lõike 10 punktid b) ja g) ning artikli 11 lõige 9)
   (2008/C 209/76)
   Kohtumenetluse keel: inglise
   Pooled
   
      Hageja: Huvis Corp. (Gangnam-gu, Seoul, Lõuna-Korea) (esindajad: advokaadid J.-F. Bellis, F. Di Gianni ja R. Antonini)
   
      Kostja: Euroopa Liidu Nõukogu (esindajad: J.-P. Hix, keda abistas advokaat G. Berrisch)
   
      Kostja toetuseks menetlusse astuja: Euroopa Ühenduste Komisjon (esindajad: E. Righini ja K. Talabér-Ricz)
   Kohtuasja ese
   Esiteks nõue tühistada nõukogu 10. märtsi 2005. aasta määruse (EÜ) nr 428/2005 Hiina Rahvavabariigist ja Saudi Araabiast pärineva polüesterstaapelkiu impordi suhtes lõpliku dumpinguvastase tollimaksu kehtestamise kohta, millega muudetakse nõukogu määrust (EÜ) nr 2852/2000 Korea Vabariigist pärineva polüesterstaapelkiu impordi suhtes lõplik dumpinguvastane tollimaksu kehtestamise ning Taiwanist pärineva kõnealuse impordi suhtes kohaldatava dumpinguvastase menetluse lõpetamise kohta (ELT L 71, lk 1) artikkel 2, ja teiseks EÜ artikli 241 alusel esitatud nõue tunnistada kohaldamatuks nõukogu 22. detsembri 1995. aasta määrus (EÜ) nr 384/96, kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996, L 56, lk 1), kuna selles tuginetakse määruses nr 428/2005 sisalduvatele vaidlustatud järeldustele.
   Otsuse resolutiivosa
   
               1.
            
            
               Tühistada nõukogu 10. märtsi 2005. aasta määruse (EÜ) nr 428/2005 Hiina Rahvavabariigist ja Saudi Araabiast pärineva polüesterstaapelkiu impordi suhtes lõpliku dumpinguvastase tollimaksu kehtestamise kohta, millega muudetakse nõukogu määrust (EÜ) nr 2852/2000 Korea Vabariigist pärineva polüesterstaapelkiu impordi suhtes lõplik dumpinguvastane tollimaksu kehtestamise ning Taiwanist pärineva kõnealuse impordi suhtes kohaldatava dumpinguvastase menetluse lõpetamise kohta (ELT L 71, lk 1) artikkel 2, kuna Huvis Corp.-i toodetud ja Euroopa Ühendusse eksporditud toodetele kehtestatud dumpinguvastane maks ületab maksusumma, mis oleks tulnud maksta siis, kui normaalhinda oleks kohandatud arvestades impordimaksu ja kaudseid makse, mis tekkisid seoses „input” meetodi kasutamisega esialgses menetluses.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Jätta nõukogu kohtukulud tema enda kanda ning mõista talt välja 70 % Huvis Corp.-i kohtukuludest.
            
         
               4.
            
            
               Jätta komisjoni kohtukulud tema enda kanda.
            
         
      (1)  ELT C 193, 6.8.2005.